Viittomakielisen esittelyn suomennos:

EduPal-hankkeen tavoite on palliatiivisen hoitotyön ja lääketieteen koulutuksen kehittäminen. Palliatiivinen hoito tarkoittaa parantumattomasti sairaan ihmisen hoitoa siten, että hänen tilanteensa huomioidaan, kärsimystä ehkäistään ja pyritään huolehtimaan siitä, että elämän viimeinen vaihe olisi mahdollisimman hyvä. Myös parantumattomasti sairaan ihmisen läheisiä pyritään huomioimaan ja tukemaan.

Hanke on tärkeä, koska tulevaisuudessa ihmiset elävät entistä pitempään ja voivat myös sairastaa entistä pidempään. Tällä hetkellä palliatiivisen hoidon tietoa ei ole tarpeeksi huomioitu hoitotyön ja lääketieteen koulutuksessa. Palliatiivinen hoito vaihtelee Suomessa. Syynä saattaa olla hoitajien ja lääkärien osaamisen riittämättömyys.

Edupal-hanke on opetus- ja kulttuuriministeriön rahoittama kärkihanke. Hanke toteutetaan helmikuun 2018 – syyskuun 2020 välisenä aikana. Hankkeessa on mukana 15 ammattikorkeakoulua ja 5 yliopistoa, joissa on hoitotyötyön ja lääketieteen koulutusta. Hankkeen päätoteuttaja on Kajaanin Ammattikorkeakoulu. Hanke toteutetaan yhteistyössä eri yhdistysten, potilasjärjestöjen ja kirkkohallituksen kanssa.

Tavoitteena on selvittää palliatiivisen hoitotyön ja lääketieteen opetuksen nykytila Suomessa ja laatia palliatiivisen hoitotyön ja lääketieteen opetussuunnitelma perustasolle ja erityistasolle, joita voidaan verrata kansainvälisesti. Opetussuunnitelman tavoitteena on vahvistaa opiskelija palliatiivisen hoitotyön osaamista ja parantaa valmiuksia työelämässä.